Blaze7451/Wiki-th-20250601 huggingface dataset:
พร ภิรมย์

พร ภิรมย์ (ปุญญวังโสภิกขุ) (29 พฤศจิกายน พ.ศ. 2471 - 5 ธันวาคม พ.ศ. 2553 ) เป็นนักร้อง นักแต่งเพลงชาวไทย ที่ใช้ดนตรีไทยเดิมเป็นพื้นฐาน เนื้อเพลงแนวนิทานชาดกแฝงธรรมะ มีชื่อเสียงจากเพลง "น้ำตาลาไทร" "บัวตูมบัวบาน" และ "ดาวลูกไก่"

**ประวัติ**
พร ภิรมย์ มีชื่อจริงว่า บุญสม มีสมวงษ์ เป็นบุตรของนายประเสริฐ และนางสัมฤทธิ์ มีสมวงษ์  ชาวอำเภอพระนครศรีอยุธยา จบชั้นมัธยม 3 จากโรงเรียนวัดบพิตรพิมุข มีความเชี่ยวชาญการร้องและเล่นดนตรีไทย ทำขวัญนาค พากย์หนัง และเข้ามาเล่นลิเก ใช้ชื่อคณะว่า "บุญสม อยุธยา" เล่นกับเสน่ห์ โกมารชุน มีชื่อเสียงโด่งดังจนครูมงคล อมาตยกุล ชักชวนมาอยู่ วงดนตรีจุฬารัตน์
พร ภิรมย์ ร้องเพลงอยู่กับวงดนตรีจุฬารัตน์หลายปี มีผลงานบันทึกเสียงประมาณ 200 เพลง  เพลงที่ร้องส่วนใหญ่ร้อยละ​95%เป็นผู้แต่งเอง ในแนวนิทานชาดกแฝงธรรมะ ด้วยเทคนิคการแหล่เป็นเอกลักษณ์ไม่เหมือนใคร เพลงแรกที่ได้รับความนิยมคือ "บัวตูมบัวบาน" ตามด้วย "ดาวลูกไก่", "น้ำตาลาไทร", "กระท่อมทองกวาว", "ลานรักลานเท", "ดาวจระเข้", "วังแม่ลูกอ่อน", "กลับเถิดลูกไทย" เป็นต้น

**เกียรติยศ**
พร ภิรมย์ ได้รับรางวัลแผ่นเสียงทองคำพระราชทาน ในปี พ.ศ. 2509 ถึง 3 รางวัล จากเพลง บัวตูมบัวบาน และ ดาวลูกไก่ และในปี พ.ศ. 2514 จากเพลง กลับเถิดลูกไทย และได้รับรางวัลกึ่งศตวรรษลูกทุ่งไทย ในปี พ.ศ. 2532 จากเพลง บัวตูมบัวบาน และ พ.ศ. 2534 จากเพลง ดาวลูกไก่

**บั้นปลาย**
พร ภิรมย์ บวชเป็นพระภิกษุอยู่ที่วัดรัตนชัย (วัดจีน) ตำบลหอรัตนชัย อำเภอพระนครศรีอยุธยา จังหวัดพระนครศรีอยุธยา ตั้งแต่ พ.ศ. 2524 จนถึงมรณภาพด้วยอาการปอดติดเชื้อ เมื่อวันที่ 5 ธันวาคม พ.ศ. 2553 ณ โรงพยาบาลสงฆ์ แขวงทุ่งพญาไท เขต ราชเทวี กรุงเทพมหานคร สิริอายุ 82 ปี พรรษา 29

**รางวัลเกียรติยศ**
 ได้รับรางวัลการเชิดชู ปูชนีย์บุคคลเกียรติยศ ทางด้านผู้ใช้ภาษาไทยดีเด่นแห่งชาติ ประจำปีพุทธศักราช 2553- ได้รับรางวัลพระคเณศ กรมศิลปากร จากผลงานรางวัลเพลง ดาวลูกไก่ เนื่องในโครงการเพชรในเพลง วันภาษาไทยแห่งชาติ ประจำปี 2553

**อ้างอิง**
หมวดหมู่:บุคคลจากอำเภอพระนครศรีอยุธยา
หมวดหมู่:นักร้องลูกทุ่งชายชาวไทย
หมวดหมู่:นักแต่งเพลงลูกทุ่ง
หมวดหมู่:นักแสดงลิเก
หมวดหมู่:ภิกษุชาวไทย
หมวดหมู่:ภิกษุในสังกัดคณะสงฆ์มหานิกาย
หมวดหมู่:วงดนตรีจุฬารัตน์
หมวดหมู่:นักร้องนักแต่งเพลงชาวไทย
เฟท (เพลงเซลีน ดิออน)

"เฟท" (Faith) เป็นซิงเกิลที่ 5 และเป็นซิงเกิลสุดท้ายจากอัลบั้ม วันฮาร์ต ของเซลีน ดิออน เผยแพร่เมื่อวันที่ 27 ตุลาคม พ.ศ. 2546 ในแคนาดา 
"เฟท" ประพันธ์และอำนวยการสร้างโดย แม็กซ์ มาร์ติน (Max Martin) ผู้ประพันธ์เพลงดังอย่าง "แดตส์เดอะเวย์อิตอิส" (That's The Way It Is) ในปี พ.ศ. 2542 และมีการรีมิกซ์ 3 ครั้งเพื่อเปิดในสถานีวิทยุ 
ไม่มีมิวสิกวิดีโอสำหรับเพลงนี้
"เฟท" ขึ้นสู่อันดับ 4 ในชาร์ตควิเบกแอร์เพล และ 37 ในชาร์ตเพลงร่วมสมัยของแคนาดา

**รูปแบบและรายชื่อเพลง**
ซิงเกิลวิทยุ 2 เพลง (ประเทศแคนาดา)
#"เฟท" (Original 3 remix) – 3:38
#"เฟท" (ฉบับในอัลบั้ม) – 3:43

**ชาร์ต**

**อ้างอิง**
 เซลีน ดิออน - เว็บไซต์อย่างเป็นทางการ- เซลีน ดิออน - ประวัติชาร์ต date=2008-04-13 
หมวดหมู่:ซิงเกิลในปี พ.ศ. 2546
ฟ
กล้ามเนื้อเอกซ์เทนเซอร์ พอลิซิส เบรวิส

กล้ามเนื้อเอกซ์เทนเซอร์ พอลิซิส เบรวิส (Extensor pollicis brevis) เป็นกล้ามเนื้อที่ทอดตัวอยู่ด้านใกล้กลางของกล้ามเนื้อแอบดักเตอร์ พอลิซิส ลองกัส (Abductor pollicis longus)

**จุดเกาะต้นและจุดเกาะปลาย**
จุดเกาะต้นของกล้ามเนื้อนี้มาจากพื้นผิวด้านหลังของส่วนกลางของกระดูกเรเดียส และจากเอ็นเยื่อระหว่างกระดูก (interosseous membrane)
กล้ามเนื้อนี้ทอดตัวคล้ายกับกล้ามเนื้อแอบดักเตอร์ พอลิซิส ลองกัส (Abductor pollicis longus) โดยเอ็นกล้ามเนื้อนี้จะผ่านร่องเดียวกันที่อยู่ด้านข้างของปลายล่างกระดูกเรเดียส และเข้าเกาะปลายที่กระดูกนิ้วมือท่อนแรกของนิ้วหัวแม่มือ

**หน้าที่**
กล้ามเนื้อเอกซ์เทนเซอร์ พอลิซิส เบรวิสทำหน้าที่เหยียดกระดูกนิ้วมือท่อนต้นของนิ้วหัวแม่มือ

**ความแปรผัน**
ในบางคนอาจไม่มีกล้ามเนื้อนี้ หรือเอ็นอาจไปรวมกับเอ็นกล้ามเนื้อเอกซ์เทนเซอร์ พอลิซิส ลองกัส (Extensor pollicis longus)

**ภาพอื่นๆ**

**แหล่งข้อมูลอื่น**
 epb- 40566785- Extensor+pollicis+brevis+muscle-  PTCentral date=2012-02-04 
หมวดหมู่:กล้ามเนื้อของรยางค์บน
เอเฌอแตม็องกอร์

"เอเฌอแตม็องกอร์" (Et je t'aime encore,"และฉันยังรักเธอ") คือซิงเกิลที่ 2 ของเซลีน ดิออน จากอัลบั้ม อูนฟีเยกัทร์ติป ออกจำหน่ายเมื่อวันที่ 23 กุมภาพันธ์ พ.ศ. 2547 ในบางประเทศที่ใช้ภาษาฝรั่งเศส  
"เอเฌอแตม็องกอร์" ประพันธ์โดยฌ็อง-ฌัก กอลด์มานผู้ร่วมทำงานกับเซลีน ในอัลบั้ม เดอ ในปี พ.ศ. 2538 และซีลซูว์ฟีแซแดเม ในปี พ.ศ. 2541
ฉบับภาษาอังกฤษของเพลงนี้บรรจุในอัลบั้มวันฮาร์ต ซึ่งบันทึกเสียงก่อนและใช้ชื่อเพลงเดียวกัน 
ในวันที่ 1 ตุลาคม พ.ศ. 2546 เซลีนได้บันทึกเทปรายการพิเศษ อูนฟีเยกัทร์ติป ที่โรงแรมซีซ่าร์พาเลซ ลาสเวกัส
มิวสิกวิดีโอ อำนวยการสร้างโดย Yannick Saillet ถ่ายทำที่บาร์ Whiskey Bar ในลาสเวกัส ในเดือนตุลาคม พ.ศ. 2546 และแพร่ภาพในเดือนธันวาคม ซึ่งบรรจุใน องเนอช็องฌ์ปา
ดีวีดีรวมเพลงยอดนิยมภาษาฝรั่งเศสของเธอ 
เพลงนี้ขึ้นสู่อันดับที่ 1 ชาร์ต โพลิช อาร์เอ็มเอฟ และที่ 2 ชาร์ตควิเบกแอร์เพล ที่ 14 ในชาร์ตเบลเยียม, ที่ 16 ในฝรั่งเศส และที่ 31 ในสวิตเซอร์แลนด์ 
"เอเฌอแตม็องกอร์" แสดงในการแสดงชุด อะนิวเดย์... และได้บรรจุในอัลบั้ม อะนิวเดย์... ไลฟ์อินลาสเวกัส นอกจากนี้ยังบรรจุเพลงนี้ในอัลบั้มรวมเพลงฮิต องเนอช็องฌ์ปา ใน พ.ศ. 2548 

**รูปแบบและรายชื่อเพลง**
ซิงเกิลซีดี 3 เพลง - (ฝรั่งเศส) 
# "เอเฌอแตม็องกอร์" – 3:26
# "เอเฌอแตม็องกอร์" (บรรเลง) – 3:26
# "อาพร็อง-มัว" – 4:45
ซิงเกิลซีดี 4 เพลง - (ยุโรป) 
# "เอเฌอแตม็องกอร์" – 3:26
# "เอเฌอแตม็องกอร์" (บรรเลง) – 3:26
# "เดมีลีเยเดอแบเซ" – 3:47
# "ตูว์นาฌ" – 3:11

**ชาร์ต**

**อ้างอิง**
  เซลีน ดิออน - เว็บไซต์อย่างเป็นทางการ-  เซลีน ดิออน - ประวัติชาร์ต date=2008-04-13 
หมวดหมู่:ซิงเกิลในปี พ.ศ. 2547
หมวดหมู่:เพลงของเซลีน ดิออน
กงทร์นาตูร์

"กงทร์นาตูร์" (Contre nature, "ฝืนธรรมชาติ") คือซิงเกิลวิทยุที่ 3 ของเซลีน ดิออนจากอัลบั้ม อูนฟีเยกัทร์ติป ออกจำหน่ายเมื่อวันที่ 29 มีนาคม พ.ศ. 2547 ในบางประเทศที่ใช้ภาษาฝรั่งเศส
"กงทร์นาตูร์" เป็นผลงานการประพันธ์ของฌัก เวอเนอรูว์โซ ผู้ประพันธ์เพลง "ตูลอร์เดซอม" และ "ซูเลอว็อง" ให้กับเซลีนก่อนหน้านี้
ในวันที่ 1 ตุลาคม พ.ศ. 2546 เซลีนได้บันทึกเทปรายการพิเศษ "อูนฟีเยกัทร์ติป" ที่โรงแรมซีซ่าร์พาเลซ ลาสเวกัส
มิวสิกวิดีโอเป็นผลงานอำนวยการสร้างของ Didier Kerbrat ถ่ายทำในวันที่ 27 มีนาคม พ.ศ. 2547 ในทะเลทรายรัฐเนวาดา ลอสแอนเจลิส และปฐมทัศน์ในวันที่ 26 เมษายน พ.ศ. 2547 ซึ่งได้บรรจุใน องเนอช็องฌ์ปา ดีวีดีรวบรวมเพลงยอดนิยม ซึ่งออกจำหน่ายในปี พ.ศ. 2548
เพลงนี้ขึ้นสู่อันดับที่ 2 ชาร์ตควิเบกแอร์เพล และที่ 9 ชาร์ตโพลิช แอร์เพล
"กงทร์นาตูร์" ได้บรรตุในอัลบั้ม อะนิวเดย์... ไลฟ์อินลาสเวกัส ฉบับของประเทศฝรั่งเศส

**รูปแบบและรายชื่อเพลง**
ซิงเกิลวิทยุ 2 เพลง  (ประเทศฝรั่งเศส)
# "กงทร์นาตูร์" (ฉบับปรับใหม่) – 3:30
# "กงทร์นาตูร์" (ฉบับในอัลบั้ม) – 4:10

**ชาร์ต**

**อ้างอิง**
  เซลีน ดิออน - เว็บไซต์อย่างเป็นทางการ-  เซลีน ดิออน - ประวัติชาร์ต date=2008-04-13 
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2547
หมวดหมู่:เพลงภาษาฝรั่งเศส
ยูแอนด์ไอ

"ยูแอนด์ไอ" (You and I) คือซิงเกิลวิทยุซิงเกิลแรกและซิงเกิลเดียวจากอัลบั้ม อะนิวเดย์... ไลฟ์อินลาสเวกัส เผยแพร่เมื่อวันที่ 17 พฤษภาคม พ.ศ. 2547
มิวสิกวิดีโอ ถ่ายทำโดยแอนดริว แมกนอตัน ผู้ได้รับรางวัลชนะเลิศด้านการอำนวยการสร้าง ในเดือนกรกฎาคม พ.ศ. 2547 สถานที่ถ่ายทำคือท่าอากาศยานนานาชาติโทรอนโตเพียร์สัน และแพร่ภาพหลังจากนั้น 2 เดือน โดยมิวสิกวิดีโอเพลงนี้บรรจุในดีวีดี อัลทิเมตบ็อก
ในเดือนตุลาคม พ.ศ. 2547 ได้มีการประกาศอย่างเป็นทางการว่าเพลง "ยูแอนด์ไอ" จะเป็นเพลงหลักการโฆษณาของแอร์แคนาดา เซลีนยังบันทึกเสียงภาษาฝรั่งเศสความยาว 1 นาทีอีกด้วยในชื่อว่า "Mes ailes à moi" โดยทั้งสองแบบได้นำมาใช้ในการโฆษณาของแอร์แคนาดา 
ซิงเกิลนี้เป็นที่นิยมในชาร์ตเพลงร่วมสมัยแคนาดา และโพลิช อาร์เอ็มเอ็ฟ 
ในวันที่ 19 มิถุนายน พ.ศ. 2550 ฮิลลารี คลินตัน สมาชิกวุฒิสภาแห่งรัฐนิวยอร์ก สหรัฐอเมริกาได้ประกาศใช้เพลงนี้เป็นเพลงหลักในการหาเสียงการเลือกตั้งประธานาธิบดีสหรัฐอเมริกา ค.ศ. 2008 ของเธอ ในฐานะสมาชิกพรรคเดโมแครต  

**รูปแบบและรายชื่อเพลง**
ซิงเกิลวิทยุ 1 เพลง - (ยุโรป) 
#"ยูแอนด์ไอ" – 4:04
ซิงเกิลวิทยุ 2 เพลง - (ญี่ปุ่น) 
#"ยูแอนด์ไอ" – 4:04
#"มิราเคิล" – 3:38

**ชาร์ต**



**อ้างอิง**
 เซลีน ดิออน - เว็บไซต์อย่างเป็นทางการ- เซลีน ดิออน - ประวัติชาร์ต date=2008-04-13 

**อ้างอิง**
หมวดหมู่:เพลงในปี พ.ศ. 2547
หมวดหมู่:ซิงเกิลในปี พ.ศ. 2547
หมวดหมู่:เพลงของเซลีน ดิออน
เรเปียร์

เรเปียร์
เรเปียร์ (rapier) มีจุดกำเนิดในประเทศสเปนเรียก เอสปาด้าโรเปร่า (Espada Ropera) เป็น กระบี่ ใบยาว ผอมบาง ปลายแหลมคม ได้รับความนิยมสูงสุดในทวีปยุโรปช่วงระหว่างคริสต์ศตวรรษที่ 16 และ คริสต์ศตวรรษที่ 17 (ยุโรปใหม่ยุคต้น) ใช้ต่อสู้โดยการแทง จิ้ม (อาจจะใช้ฟันได้บ้างในบางองศาแต่ไม่ค่อยสะดวกนัก เพราะใบดาบบาง) ใบดาบอาจจะมีคมด้านเดียว หรือทั้งสองด้าน หรืออาจจะคมแค่ครึ่งปลาย โกร่งดาบมักจะมีลวดลายสวยงามสลับซับซ้อน เรเปียร์มีพัฒนาการและความแตกต่างกันหลากหลายรูปแบบ ดาบในยุคต่อๆ มา ถูกพัฒนาให้สั้นลง ใบใหญ่กว่า เพื่อใช้ฟาดฟัน ทั้งรุกและรับได้ดีขึ้น คนยุคหลังรู้จักเรเปียร์มากขึ้นเพราะภาพยนตร์เรื่องสามทหารเสือ
คำว่า เรเปียร์ เป็นคำในภาษาเยอรมัน ที่ใช้เรียกแทนดาบ แต่ในอิตาลี สเปน และฝรั่งเศส จะเรียกว่า สปาด้า, เอสปาด้า หรือ เอเป้ (spada, espada, épée) แทนการใช้คำว่า ดาบ (sword)

**ส่วนประกอบ**
 ด้ามจับ (hilt) : ด้ามจับของเรเปียร์ มักจะมีการเพิ่ม โกร่ง, กระบัง เพื่อป้องกันมือ จากการถูกแทงสวน หรือตวัดมาโดน มักมีการออกแบบตกแต่งด้วยลวดลายงดงามสลับซับซ้อน อาจจะมีการเพิ่มเส้นวงแหวน ซึ่งต่อแปะทับด้วยแผ่นโลหะ หรือทำเป็นรูปถ้วย เสริมจาก ครอสการ์ด (crossguard) เพื่อการปกป้องมือผู้ถือได้ดียิ่งขึ้น
 ใบดาบ (blade) : ใบดาบเรเปียร์จะมีลักษณะบางและยาวมาก ปลายแหลม บางครั้งจะทำแบบมีคมด้านเดียว หรือคมทั้งสองด้าน หรืออาจจะลับคมเฉพาะช่วงครึ่งปลาย ความยาวของใบดาบมักจะ 100 ซ.ม.ขึ้นไป ความกว้างของใบประมาณ 2.5 ซ.ม. หรือแคบกว่านี้ โดยแบ่งออกเป็น สอง สาม สี่ ห้า หรือ เก้าส่วน 

**อ้างอิง**
 John Clements. Renaissance Swordsmanship : The Illustrated Book Of Rapiers And Cut And Thrust Swords And Their Use. Paladin Press, 1997. ISBN 0-87364-919-2

**แหล่งข้อมูลอื่น**
Renaissance Swords
หมวดหมู่:ดาบ
เขตเมือง (ฝรั่งเศส)

เขตเมือง (Unité urbaine) เป็นสถิติพื้นที่อาณาบริเวณที่จัดทำโดยสถาบันอินซี (INSEE) ซึ่งเป็นสำนักงานสถิติแห่งชาติของประเทศฝรั่งเศส เพื่อที่จะวัดพื้นที่ที่กำลังเติบโตอย่างต่อเนื่องและในพื้นที่ที่ติดกัน ตามความหมายที่นิยามโดยสถาบันอินซี 
เขตเมืองในประเทศฝรั่งเศสนั้น เป็นพื้นที่สถิติซึ่งใช้มาตรฐานการวัดพื้นที่เติบโตและพื้นที่ใกล้เคียงจากสหประชาชาติ ทั้งนี้แต่ละประเทศก็จะมีชื่อเรียกและความหมายต่างกัน

**คำจำกัดความ**
คำว่า "Unité urbaine" คือเทศบาลเดี่ยวหรือกลุ่มเทศบาลที่ต้อง:- มีการพัฒนาที่เป็นหนึ่งเดียว โดยไม่มีระยะห่างของการอยู่อาศัยเกิน 200 เมตร- มีประชากรรวมกันมากกว่า 2,000 คน 
ถ้าเทศบาลใดไม่ได้เป็นส่วนหนึ่งของเขตเมือง จะถูกจัดให้อยู่ในข่ายชนบท
หมวดหมู่:หน่วยการบริหารของประเทศฝรั่งเศส
หมวดหมู่:เขตเมือง
ซิกซ์ตีส์เซเวนทีส์เอทีส์

ซิกซ์ตีส์เซเวนทีส์เอทีส์ (60s 70s 80s) เป็นซิงเกิลที่ 33 ของนามิเอะ อามุโระ วางจำหน่ายวันที่ 12 มีนาคม พ.ศ. 2551 ซิงเกิลนี้เป็นซิงเกิลที่รวบรวมเพลงเก่าจากยุค 1960s, 1970s และ 1980s โดยเพลง NEW LOOK เป็นตัวแทนยุค 1960 เพลง ROCK STEADY เป็นตัวแทนในยุค 1970 และเพลง WHAT A FEELING เป็นตัวแทนยุค 1980 เปิดตัวสัปดาห์แรกในอันดับที่ 2 ของออริกอนชาร์ต ด้วยยอดขาย 114,719 แผ่น โดยเป็นการเปิดตัวสัปดาห์แรกมากกว่าหนึ่งแสนแผ่นนับตั้งแต่ซิงเกิล NEVER END ในปี 2000 และยังเป็นซิงเกิลที่สามารถขึ้นอันดับที่ 1 ออริกอนเดลีชาร์ตได้นับตั้งแต่ซิงเกิล GIRL TALK / the SPEED STAR ในปี 2004 และสามารถขึ้นถึงอันดับ 1 ออริกอนชาร์ตได้ในสัปดาห์ต่อมา โดยเป็นการเปิดตัวที่อันดับ 1 ออริกอนชาร์ตนับตั้งแต่ซิงเกิล I HAVE NEVER SEEN ในปี ค.ศ. 1998 
ทั้ง 3 เพลงเป็นเพลงประกอบโฆษณาแชมพูของบริษัท Vidal Sassoon ตามแคมเปญ Fashion×Music×VS 
เพลง NEW LOOK เป็นเพลงคัฟเวอร์มาจากเพลง Baby Love ของวง The Supremes ในปี ค.ศ. 1964 เพลง ROCK STEADY เป็นเพลงคัฟเวอร์ของอารีธา แฟรงคลินในปี ค.ศ. 1971 และเพลง WHAT A FEELING เป็นเพลงคัฟเวอร์ของไอรีส คาร่าในปี ค.ศ. 1983

**รายชื่อเพลง**
# NEW LOOK 
# ROCK STEADY 
# WHAT A FEELING

**มิวสิกวิดีโอ**
# NEW LOOK (MUSIC VIDEO) 
# ROCK STEADY (MUSIC VIDEO) 
# WHAT A FEELING (MUSIC VIDEO) 

**การแสดงสด**
 10 มีนาคม พ.ศ. 2551 - Hey! Hey! Hey! Music Camp- 21 มีนาคม พ.ศ. 2551 - Music Fighter- 23 มีนาคม พ.ศ. 2551 - CDTV- 27 มีนาคม พ.ศ. 2551 - Utaban- 5 เมษายน พ.ศ. 2551 - Music Fair 21

**ชาร์ต**
ออริกอนชาร์ต (ในญี่ปุ่น)
หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2551
หมวดหมู่:เพลงญี่ปุ่น
หมวดหมู่:เพลงซิงเกิลของนามิเอะ อามุโร่
หมวดหมู่:ซิงเกิลอันดับที่ 1 ออริกอนชาร์ต
เดวิด ฮิวสัน

เดวิด ฮิวสัน เกิดเมื่อ 9 มกราคม  พ.ศ. 2496  เป็นนักเขียนนวนิยายสืบสวนสอบสวนชาวอังกฤษ

**นวนิยาย**
 Semana Santa (1995) ISBN 3-550-08239-8- Epiphany (1997) ISBN 0-00-649706-3- Solstice (1998) ISBN 0-446-52449-2- Native Rites (1999) ISBN 0-00-651358-1- Lucifer’s Shadow (2001) ISBN 0-385-33794-9- A Season for the Dead ฆาตกรรมอาถรรพ์ (2003) ISBN 0-385-33722-1- The Villa of Mysteries (2004) ISBN 0-385-33772-8- The Sacred Cut (2005) ISBN 0-385-33849-X- The Lizard’s Bite (2006)- The Seventh Sacrament (2006)- The Promised Land (2006)- The Garden of Evil (2007)- Dante's Numbers (2007)
ภาษาไทยได้ลิขสิทธิ์การแปลอย่างถูกกฎหมายโดยสำนักพิมพ์นานมีบุคส์
หมวดหมู่:นักเขียนชาวอังกฤษ
หมวดหมู่:บุคคลที่เกิดในปี พ.ศ. 2496
ฮายาเตะ

ฮายาเตะ (hayate) เป็นคำในภาษาญี่ปุ่น มีความหมายว่า "เฮอร์ริเคน" สามารถหมายถึง- ฮายาเตะ (ชินคันเซ็น) - สายหนึ่งของรถไฟชินคันเซ็น- ฮายาเตะ พ่อบ้านประจัญบาน - การ์ตูนญี่ปุ่น
** อายาซากิ ฮายาเตะ - ตัวละครจากการ์ตูนเรื่อง ฮายาเตะ พ่อบ้านประจัญบาน- เก็กโค ฮายาเตะ - ตัวละครจากการ์ตูนเรื่อง นินจาคาถาโอ้โฮเฮะ- ยางามิ ฮายาเตะ - ตัวละครจากการ์ตูนเรื่อง สาวน้อย จอมเวทย์ นาโนฮะ
หมวดหมู่:ฮายาเตะ พ่อบ้านประจัญบาน

หมวดหมู่:แฟรนไชส์การ์ตูนญี่ปุ่น
หมวดหมู่:การ์ตูนญี่ปุ่นแนวฮาเร็ม
หมวดหมู่:ตัวละครที่เป็นบัตเลอร์
หมวดหมู่:รายการโทรทัศน์ของทีวีโตเกียว
กล้ามเนื้อเอกซ์เทนเซอร์ พอลิซิส ลองกัส

กล้ามเนื้อเอกซ์เทนเซอร์ พอลิซิส ลองกัส (Extensor pollicis longus) เป็นกล้ามเนื้อที่อยู่ในปลายแขน มีขนาดใหญ่กว่ากล้ามเนื้อเอกซ์เทนเซอร์ พอลิซิส เบรวิส (Extensor pollicis brevis) จุดเกาะต้นของกล้ามเนื้อบางส่วนถูกปกคลุมด้วยกล้ามเนื้ออื่นๆ

**จุดเกาะต้นและจุดเกาะปลาย**
กล้ามเนื้อนี้มีจุดเกาะต้นอยู่ที่ส่วนด้านข้างของส่วนกลาง 1/3 ของพื้นผิวด้านหลังของส่วนกลางของกระดูกอัลนาใต้ต่อจุดเกาะต้นของกล้ามเนื้อแอบดักเตอร์ พอลิซิส ลองกัส (Abductor pollicis longus) และเกาะจากเอ็นเยื่อระหว่างกระดูก (interosseous membrane)
ส่วนปลายของกล้ามเนื้อเป็นเอ็นกล้ามเนื้อ ผ่านเข้าไปในช่องในเอ็นดอร์ซัล คาร์ปัล (dorsal carpal ligament) ที่แยกมาเฉพาะสำหรับเอ็นกล้ามเนื้อนี้ เอ็นทอดตัวลงในร่องแคบเฉียงที่อยู่ด้านหลังของปลายล่างของกระดูกเรเดียส
จากนั้นเอ็นกล้ามเนื้อจะทอดเฉียงข้ามเอ็นกล้ามเนื้อเอกซ์เทนเซอร์ คาร์ไพ เรเดียลิส ลองกัส และเบรวิส (Extensor carpi radialis longus and brevis) และมีช่องว่างรูปสามเหลี่ยมเรียกว่า อนาโตมิคัล สนัฟฟ์ บอกซ์ (anatomical snuff box) คั่นแบ่งเอ็นกล้ามเนื้อนี้และเอ็นกล้ามเนื้อเอกซ์เทนเซอร์ พอลิซิส เบรวิส (Extensor pollicis brevis) ซึ่งมีหลอดเลือดแดงเรเดียล (radial artery) อยู่ด้านใน ก่อนที่เอ็นจะเข้าไปเกาะที่ฐานของกระดูกนิ้วมือท่อนปลายของนิ้วหัวแม่มือ

**ความสัมพันธ์**
เอ็นของกล้ามเนื้อแอบดักเตอร์ พอลิซิส ลองกัส (Abductor pollicis longus), เอกซ์เทนเซอร์ พอลิซิส ลองกัส และเบรวิส (Extensor pollicis longus and brevis) ทอดข้ามเหนือหลอดเลือดแดงเรเดียล (radial artery)

**หน้าที่**
กล้ามเนื้อเอกซ์เทนเซอร์ พอลิซิส ลองกัสทำหน้าที่เหยียดกระดูกนิ้วมือท่อนปลายของนิ้วหัวแม่มือ และช่วยเหยียดและกางข้อมือร่วมกับกล้ามเนื้อเอกซ์เทนเซอร์ พอลิซิส เบรวิส

**ภาพอื่นๆ**

**แหล่งข้อมูลอื่น**
 epl- 33947649- Extensor+pollicis+longus+muscle-  PTCentral date=2012-02-04 
หมวดหมู่:กล้ามเนื้อของรยางค์บน
กล้ามเนื้อเอกซ์เทนเซอร์ อินดิซิส

กล้ามเนื้อเอกซ์เทนเซอร์ อินดิซิส หรือ กล้ามเนื้อเอกซ์เทนเซอร์ อินดิซิส โพรเพรียส (Extensor indicis; extensor indicis proprius) เป็นกล้ามเนื้อแบน ยาว อยู่ด้านใกล้กลางและทอดขนานไปกับกล้ามเนื้อเอกซ์เทนเซอร์ พอลิซิส ลองกัส (extensor pollicis longus)

**จุดเกาะต้นและจุดเกาะปลาย**
กล้ามเนื้อนี้มีจุดเกาะต้นอยู่ที่พื้นผิวด้านหลังของส่วนกลางของกระดูกอัลนา ใต้ต่อจุดเกาะต้นของกล้ามเนื้อเอกซ์เทนเซอร์ พอลิซิส ลองกัส และเกาะจากเอ็นเยื่อระหว่างกระดูก (interosseous membrane)
เอ็นกล้ามเนื้อนี้จะผ่านใต้เอ็นดอร์ซัล คาร์ปัล (dorsal carpal ligament) ในช่องเดียวกันกับเอ็นของกล้ามเนื้อเอกซ์เทนเซอร์ ดิจิทอรุม (Extensor digitorum) และเชื่อมร่วมกับด้านอัลนา (ด้านนิ้วก้อย) ของเอ็นกล้ามเนื้อเอกซ์เทนเซอร์ ดิจิทอรุมที่บริเวณหัวของกระดูกฝ่ามือชิ้นที่ 2 แล้วเข้าไปเกาะที่นิ้วชี้

**หน้าที่**
กล้ามเนื้อเอกซ์เทนเซอร์ อินดิซิสทำหน้าที่เหยียดนิ้วชี้ และหน้าที่ที่ต่อเนื่องกันคือช่วยในการเหยียดข้อมือ

**ภาพอื่นๆ**

**แหล่งข้อมูลอื่น**
 exi- 06 - "Extensor Region of Forearm and Dorsum of Hand: Deep Muscles of Extensor Region"- lesson5musofpostforearm- extensor_indicis- Extensor+indicis+muscle
หมวดหมู่:กล้ามเนื้อของรยางค์บน
งิ้ว (พืช)

งิ้ว (Bombax ceiba L.)  ชื่ออื่นๆ งิ้วหนาม งิ้วบ้าน งิ้วแดง งิ้วปง งิ้วปงแดง เป็นไม้ยืนต้นผลัดใบขึ้นตามป่าเบญจพรรณ  ลำต้นสูง 25-30 เมตร แตกกิ่งก้านสาขามากในช่วงเรือนยอด เป็นไม้เนื้ออ่อนมีหนามแหลมอยู่ตามลำต้น  
ใบรวมประกอบด้วยใบย่อย 4-7 ใบ ใบเป็นมันค่อนข้างหนา  ใบย่อยรูปรีปลายใบเรียวแหลมเรียงกันคล้ายกับรูปนิ้วมือ มีสีเขียวไม่มีขน  ก้านใบสีขาวมองเห็นชัดเจน
ดอกขนาดใหญ่ออกเป็นช่อตามปลายกิ่ง ดอกมี 5 กลีบ สีออกแดงหรือส้มปนสีเหลือง กลีบดอกมีขนปกคลุมและกลีบดอก ดอกบานเต็มที่ประมาณ 10 ซม มีลักษณะแข็งเลื่อมเป็นมัน เมื่อมีดอกต้นจะทิ้งใบทั้งหมดส่วนกลางออกเป็นเกสรตัวผู้เรียง 3 แถว ยาวยื่นออกมาเป็นเส้นๆ  
ผลรูปรีปลายแหลมยาว 6-8 นิ้ว เมื่อผลแก่จะเป็นสีน้ำตาลเปลือกผลแข็งเมื่อผลแก่จะมีปุยสีขาวปลิวออกมาตามลม เมล็ด เมล็ดสีดำ  
ใบรวมก้านใบก้านหนึ่งมีใบย่อยอยู่ 4-7 ใบ ใบย่อยนี้จะดอกมีขนาดใหญ่ออกเป็นช่ออยู่ตามปลายกิ่ง ช่อหนึ่งมีดอกอยู่ 3-5 ดอก สีแสดแดง สีส้ม สีเหลือง มี 5 กลีบ กลีบรองดอกเป็นสีเขียวมีลักษณะเป็นรูปถ้วยมนแข็ง กลางดอกมีเกสรซ้อนเรียงกันอยู่ 3 ชั้น ตามกลีบดอกมีขนมันเป็นเงาปกคลุมอยู่ เวลาที่ออกดอกจะทิ้งใบหมดมี 5 กลีบ กลีบรองดอกเป็นสีเขียวมีลักษณะเป็นรูปถ้วยมนแข็ง ดอกบานเต็มที่ประมาณ 10 ซม. กลางดอกมีเกสรซ้อนเรียงกันอยู่ 3 ชั้น ตามกลีบดอกมีขนมันเป็นเงาปกคลุมอยู่ 

**ประโยชน์**
สรรพคุณ ใช้เปลือกต้นช่วยบำรุงระบบไหลเวียนโลหิต บรรเทาอาการบวม จากการกระแทก รักษากระเพาะอาหารอักเสบเรื้อรัง บรรเทาอาการท้องเดิน แก้บิด อัมพาต เอ็นอักเสบ ดอกช่วยห้ามเลือด รักษาแผล ฝีหนอง บรรเทาอาการท้องเดิน บิดมูกเลือด ช่วยขับปัสสาวะ รากหรือเปลือกรากใช้สมานแผล ห้ามเลือด รักษาแผลในกระเพาะอาหาร บรรเทาอาการฟกช้ำบวมจากการกระแทก รากเป็นยาบำรุงกำลัง ช่วยให้อาเจียน ผลอ่อนใช้บำบัดรักษาแผลเรื้อรังในไต เมล็ดใช้เป็นยาร่วมกับพิมเสนรักษาโรคหนองในเรื้อรัง ชาวโอรังอัซลีในรัฐเปรัก ประเทศมาเลเซีย นำใบสดแช่น้ำ ต้มอาบเพื่อรักษาอาการปวดเมื่อย
เกสรดอกงิ้วตากแห้ง ใช้เป็นส่วนประกอบในการทำแกงแค ทำขนมจีนน้ำเงี้ยว

**อ้างอิง**
หมวดหมู่:สกุลงิ้ว
หมวดหมู่:สมุนไพร
หมวดหมู่:พืชที่รับประทานได้
ขึ้นฉ่าย

ขึ้นฉ่าย (芹菜) เป็นพืชล้มลุกชอบพื้นที่ลุ่ม อยู่ในวงศ์ Apiaceae เป็นผักและสมุนไพรที่มีกลิ่นหอม นิยมใช้ในการปรุงอาหารที่ต้องการดับกลิ่นคาว หรือเพิ่มความหอมของน้ำซุป หรือ นำไปผัดเพื่อดับคาวปลา ขึ้นฉ่ายมีลำต้นและใบหลากหลายตามพันธุ์ปลูกและสถานที่ปลูกซึ่งแบ่งกว้าง ๆ ได้ 3 กลุ่มคือ ขึ้นฉ่ายใบ ใช้กินใบและตกแต่งอาหาร, ขึ้นฉ่ายยักษ์ ใช้กินก้านที่อวบน้ำ และขึ้นฉ่ายหัว ที่ใช้หัวในการปรุงอาหาร เมล็ดขึ้นฉ่ายยังใช้เป็นเครื่องเทศและมีการใช้สารสกัดในยาสมุนไพร
คำว่า "ขึ้นฉ่าย" ในภาษาไทยมาจากภาษาจีนว่า 芹菜 โดยอ่านแบบแต้จิ๋วเป็น "ขึ่งไฉ่" (เพ็งอิม: keng5 cai3) ส่วนอ่านแบบจีนกลางจะเป็น "ฉินไช่" (p=qín cài)

**ลักษณะ**
เป็นพืชล้มลุกมีอายุ 1–2 ปี สูง 40–60 เซนติเมตร ใบประกอบแบบ ขนนกออก ตรงข้าม สีใบเป็น สีเหลืองอมเขียว ใบย่อยเป็นรูปลิ่มหยัก ขอบใบหยัก ก้านใบยาวแผ่ออกเป็นกาบ ดอกช่อสีขาว เป็นช่อดอกแบบซี่ร่ม (compound umbels) ผลมีขนาดเล็กมากเป็นสีน้ำตาล

**ประโยชน์**
มีโพแทสเซียมสูง ทำให้หลอดเลือดขยายตัว ช่วยลดความดันโลหิตสูง ช่วยขับปัสสาวะ รักษาโรคปวดข้อ เช่น รูมาติกและโรคเกาต์ มีโซเดียมอินทรีย์ที่สามารถช่วยปรับความเป็นกรดและด่างในเลือดให้สมดุล น้ำคั้นจากขึ้นฉ่ายมีสรรพคุณเป็นยากล่อมประสาท ทำให้รู้สึกสบาย และนอนหลับได้ดี การกินขึ้นฉ่ายจะทำให้อสุจิลดลงถึง 50% หลังจากยุติการกินแล้ว จำนวนเชื้ออสุจิจะเพิ่มกลับมาระดับปกติใน 8-13 สัปดาห์
สารสกัดด้วยเอทานอลจากผลและเมล็ดยับยั้งการเจริญและการงอกของถั่วเขียวผิวดำได้source_usda=2914

**อ้างอิง**
หมวดหมู่:ผัก
หมวดหมู่:สมุนไพร
หมวดหมู่:เครื่องเทศ
หมวดหมู่:วงศ์ผักชี
หมวดหมู่:คำและวลีภาษาแต้จิ๋ว
หมวดหมู่:คัพภวิทยา

คัพภวิทยา (Embryology) เป็นสาขาวิชาย่อยของชีววิทยาของการเจริญ (developmental biology) ที่ศึกษาเกี่ยวกับเอ็มบริโอและการเจริญของมัน
หมวดหมู่:กายวิภาคศาสตร์
หมวดหมู่:ชีววิทยาการเจริญ
กองซุนจ้าน

กองซุนจ้าน  มีชื่อในสำเนียงจีนกลางว่า กงซุนจ้าน (w=Kungsun Ts'an; ก่อน ค.ศ. 161 - เมษายน หรือพฤษภาคม ค.ศ. 199) มีชื่อรองว่า โป๋กุย (w=Po-kui) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เจ้าเมืองปักเป๋ง กองทัพส่วนใหญ่ของกองซุนจ้านส่วนใหญ่ขี่ม้าสีขาว เนื่องจากกองซุนจ้านปราบพวกชนเผ่าพื้นเมืองเกียง เข้าผนวกทัพของตน กองซุนจ้านเป็นเพื่อนกับเล่าปี่มาตั้งแต่ครั้งยังเรียนหนังสือด้วยกัน ในสงครามปราบตั๋งโต๊ะ ในที่ประชุมพล อ้วนเสี้ยวถามว่าคนที่ยืนอยู่ข้างหลังกองซุนจ้านเป็นใคร กองซุนจ้านจึงแนะนำว่า ผู้นี้เป็นสหายข้าพเจ้า ชื่อเล่าปี่ เป็นเชื้อสายราชวงศ์ฮั่น บรรดาขุนพลจึงได้รู้จักเล่าปี่เป็นครั้งแรก และเป็นที่มาของวีรกรรมกวนอู เมื่ออาสาตัดหัวฮัวหยงได้โดยที่สุราที่โจโฉรินอวยพรให้ ยังอุ่น ๆ อยู่
เมื่อครั้งเล่าปี่ตกอับ กองซุนจ้านได้เขียนฎีกาทูลฮ่องเต้ ให้อภัยโทษแก่เล่าปี่ ต่อมาอ้วนเสี้ยวอยากได้กิจิ๋ว ซึ่งเจ้าเมืองกิจิ๋วคือฮันฮก เป็นคนอ่อนแอ อ้วนเสี้ยวคิดแผนการไม่ออก ฮองกี๋จึงแนะแผนการใช้กองซุนจ้านนำทัพมา แล้วให้อ้วนเสี้ยวนำทัพไปกิจิ๋ว อ้างว่ามาช่วย สุดท้ายอ้วนเสี้ยวยึดเมืองกิจิ๋วไว้เอง กองซุนจ้านส่งกองซุนอวดน้องชายตนไปเจรจา แต่กลับถูกทหารอ้วนเสี้ยวปลอมเป็นทหารตั๋งโต๊ะดักยิงตาย กองซุนจ้านโกรธเป็นอย่างมาก จึงได้รบกับอ้วนเสี้ยวอยู่หลายครั้ง
เมื่อครั้งกองซุนจ้านนำทัพมาเผชิญหน้ากับกองทัพของอ้วนเสี้ยวที่สะพานจีเกี้ยว บุนทิวนายทหารเอกของอ้วนเสี้ยว ได้บุกมาจับกองซุนจ้าน จนกองซุนจ้านจนตรอก แต่ดีที่จูล่ง มาช่วยไว้ทันและได้เป็นทหารของกองซุนจ้านในกาลต่อมา ภายหลังกองซุนจ้านสติวิปลาส ไม่ดูแลลูกน้องของตนเองให้ดี เมื่ออ้วนเสี้ยวยกทัพมา ก็ไม่ส่งทหารไปช่วยเหล่าเมืองขึ้น จนสุดท้ายอ้วนเสี้ยวบุกมาถึงเมืองอี้จิง กองซุนจ้านสั่งทหารสร้างกำแพงแน่นหนา แต่ก็ไม่วาย อ้วนเสี้ยวส่งทหารขุดอุโมงค์ไปจับกองซุนจ้าน กองซุนจ้านเมื่อจนตรอก จึงฆ่าบุตรและภรรยา และก็ฆ่าตัวตาย ในปี พ.ศ. 742 อันเป็นปีเดียวกับที่อ้วนสุด น้องชายอ้วนเสี้ยวตาย
รูปกองซุนจ้านจากเกม Romance Of The Three Kingdoms XI ของค่ายเกม KOEI

**อ้างอิง**
หมวดหมู่:บุคคลที่เกิดในคริสต์ศตวรรษที่ 2
กองซุนจ้าน
เล็กซ์ ลูเธอร์

อเล็กซานเดอร์ โจเซฟ "เล็กซ์" ลูเธอร์ (Alexander Joseph "Lex" Luthor) เป็นตัวละครผู้ร้ายในหนังสือการ์ตูนของดีซีคอมิกส์ โดยเป็นนักวิทยาศาสตร์บ้าคลั่ง เจ้าของอาณาจักรธุรกิจหมื่นล้าน ที่อาฆาตแค้นและเป็นศัตรูของซูเปอร์แมนมาตลอด
ตัวละครเล็กซ์ ลูเธอร์ สร้างขึ้นโดยเจอร์รี ซีเกล และโจ ชูสเตอร์ ปรากฏตัวเป็นครั้งแรกในปี ค.ศ. 1940 เป็นศัตรูตัวฉกาจที่คอยจะฆ่าซูเปอร์แมน เพื่อครอบครองโลก ในระยะแรกเจอร์รี ซีเกลกำหนดให้เป็นตัวละครที่มีผมสีแดง ต่อมาในภายหลังได้เกิดความผิดพลาดจากนักวาด ทำให้กลายเป็นตัวละครที่มีศีรษะล้าน  และในช่วงทศวรรษ 1960 เจอร์รี ซีเกล ได้ขยายเนื้อเรื่องโดยกำหนดให้เล็กซ์ ลูเธอร์ เป็นเพื่อนรักในวัยเด็กของคลาร์ก เคนต์ ที่ประสบอุบัติเหตุถูกสารเคมีในห้องทดลองที่โรงเรียนไฮสคูลจนทำให้ผมหายไปทั้งศีรษะ และด้วยความเข้าใจผิดจึงทำให้กลายเป็นศัตรูกับคลาร์ก เคนต์มาตั้งแต่นั้น  เล็กซ์ ลูเธอร์ได้แต่งงานกับลานา แลงก์ ที่เป็นอดีตแฟนสาวของเคนต์
เล็กซ์ ลูเธอร์ได้รับการจัดอันดับโดยนิตยสารไอจีเอ็น  ให้ติดอันดับ 4 ของ "ผู้ร้ายที่ยิ่งใหญ่ที่สุดตลอดกาล"  ส่วนจากการจัดอันดับของนิตยสารวิซเซิร์ด ในปี 2006 เล็กซ์ ลูเธอร์ ติดอันดับ 8 
เจสซี ไอเซนเบิร์ก สวมบทเป็นเล็กซ์ ลูเธอร์ปรากฏตัวในจักรวาลขยายดีซีในภาพยนตร์ได้แก่แบทแมน ปะทะ ซูเปอร์แมน แสงอรุณแห่งยุติธรรม, จัสติซ ลีก

**อ้างอิง**

**แหล่งข้อมูลอื่น**
  สมอลวิลล์แอทไทยแลนด์ date=2016-03-05 -  เล็กซ์ ลูเธอร์ ใน  สมอลล์วิลล์ วิกิ
หมวดหมู่:สมอลล์วิลล์
หมวดหมู่:ตัวละครดีซีคอมิกส์
หมวดหมู่:ตัวละครในซูเปอร์แมน
หมวดหมู่:ตัวร้ายที่มีพลังพิเศษ
หมวดหมู่:ตัวร้ายที่มีพลังพิเศษในดีซีคอมิกส์
หมวดหมู่:ตัวละครที่เป็นผู้บัญชาการ
หมวดหมู่:ตัวละครที่เป็นนักวิทยาการหุ่นยนต์
หมวดหมู่:ตัวละครที่เป็นนักเคมี
หมวดหมู่:ตัวละครที่เป็นนักฟิสิกส์
หมวดหมู่:ตัวละครที่เป็นนักทรมาน
หมวดหมู่:ตัวละครที่เป็นนักวิทยาศาสตร์สติเฟื่อง
หมวดหมู่:ตัวละครที่เป็นหัวหน้าอาชญากร
หมวดหมู่:ตัวละครที่เป็นประธานาธิบดีสหรัฐ
หมวดหมู่:ตัวร้ายในการ์ตูนทีวีแอนิเมชัน
ซูเลอว็อง

"ซูเลอว็อง" (Sous le vent - "ในสายลม") คือการร้องคู่กันระหว่างเซลีน ดิออน และการู ออกจำหน่ายเมื่อวันที่ 29 ตุลาคม พ.ศ. 2544 เป็นซิงเกิลที่ 3 ของการู จากอัลบั้ม Seul (พฤศจิกายน พ.ศ. 2543) "ซูเลอว็อง" ได้บรรจุลงในอัลบั้มรวมเพลงยอดนิยมของเซลีน ดิออน ในปี พ.ศ. 2548 องเนอช็องฌ์ปา
"ซูเลอว็อง" เป็นผลงานการประพันธ์ของ ชาก เวอเนอรุสโซผู้ประพันธ์เพลง "ตูลอร์เดซอม" และ "เฌอเนอวูซูบลีปา"  
มิวสิกวิดีโอ เพลง "ซูเลอว็อง" อำนวยการสร้างโดย Istan Rozumny และแพร่ภาพเมื่อเดือนกันยายน พ.ศ. 2544 ซึ่งได้บรรจุลงในดีวีดีรวมมิวสิกวิดีโอของเซลีน ใน พ.ศ. 2548  องเนอช็องฌ์ปา ซึ่งเคยมีอีกรูปแบบหนึ่งของมิวสิกวิดีโอเพลงนี้ เป็นภาพการร้องเพลงของทั้งคู่ในสตูดิโอ บันทึกภาพเมื่อปี พ.ศ. 2543 
เซลีน เคยร้องเพลงนี้คู่กับการู ได้แก่ พ.ศ. 2544 รางวัล ADISQ gala และร้องคู่กับ มาร์ก ดูว์เพร ในปี พ.ศ. 2545 ซึ่งต่อมาได้ร้องเพลง "ตูแพรดูว์บอเนอร์" ร่วมกันใน พ.ศ. 2548
เพลงนี้เป็นที่นิยมในประเทศที่ใช้ภาษาฝรั่งเศส อันดับ 1 ในฝรั่งเศส 3 สัปดาห์, เบลเยียม 1 สัปดาห์ และที่ 2 ในสวิตเซอร์แลนด์ ซึ่งได้รับรองสถานะเพชรที่ฝรั่งเศส (ยอดขาย 750,000 แผ่น) และทองคำขาว (พลาตตินัม) ในเบลเยียม (50,000 แผ่น) , สวิตเซอร์แลนด์ (40,000 แผ่น) "ซูเลอว็อง" ลงจากอันดับที่ 1 อย่างช้าๆ โดยอยู่ในชาร์ตนานถึง 16 สัปดาห์ของชาร์ตเบลเยียม ก่อนจะออกจากชาร์ต
"ซูเลอว็อง" ชนะเลิศรางวัล เอ็นอาร์เจมิวสิก ในปี พ.ศ. 2545 ในสาขาเพลงร้องคู่ภาษาฝรั่งเศสแห่งปี และ Victoire de la Musique ในปีเดียวกันนี้ในสาขาเพลงต้นตำรับแห่งปี 
เพลงนี้ควบคู่บีไซด์กับเพลง "อะนิวเดย์แฮสคัม" ในซิงเกิลของสหราชอาณาจักร และ "ตูลอร์เดซอม" ในซิงเกิลยุโรป รวมถึงในแบบใหม่ที่ร้องกับคณะประสานเสียง 500 คนซึ่งได้บรรจุในซิงเกิล เฌอเนอวูซูบลีปา ใน พ.ศ. 2548 

**รูปแบบและรายชื่อเพลง**
ซิงเกิลซีดี 2 เพลง  - (ยุโรป) 
# "ซูเลอว็อง" – 3:30
# "Au plaisir de ton corps" – 4:38
ซิงเกิลซีดี 2 เพลง  - (ยุโรป) 
# "ซูเลอว็อง" – 3:30
# "Au plaisir de ton corps" – 4:38
# "ซูเลอว็อง" (วิดีโอ) – 3:30

**ฉบับอย่างเป็นทางการ**
# "ซูเลอว็อง" (กับการู) – 3:30
# "ซูเลอว็อง" (กับการุและคณะประสานเสียง 500 คน) – 3:34

**ชาร์ต**



**อ้างอิง**
  เซลีน ดิออน-เว็บไซต์อย่างเป็นทางการ-  เซลีน ดิออน- ประวัติชาร์ต date=2008-04-13 
หมวดหมู่:เพลงของเซลีน ดิออน
ชีววิทยาการเจริญ

ไฟล์:Views of a Foetus in the Womb.jpg|thumb|right|300px|"Views of a Fetus in the Womb", (มุมมองของทารกในมดลูก) วาดโดย เลโอนาร์โด ดา วินชี, ประมาณ ค.ศ. 1510-1512. The subject of prenatal development is a major subset of developmental biology.
ชีววิทยาการเจริญ (Developmental biology) เป็นการศึกษากระบวนการที่สิ่งมีชีวิตเจริญและเติบโต ชีววิทยาการเจริญในสมัยใหม่จะเน้นการศึกษาเกี่ยวกับการควบคุมทางพันธุกรรมต่อการเจริญเติบโตของเซลล์ การเปลี่ยนแปลงของเซลล์ และการเกิดสัณฐาน ซึ่งเป็นกระบวนการที่ทำให้เกิดเนื้อเยื่อ, อวัยวะ และกายวิภาคศาสตร์
ชีววิทยามนุษย์

ชีววิทยามนุษย์ (Human biology) เป็นสาขาวิชาที่เกี่ยวข้องกับหลายสาขาวิชารวมกัน ไม่ว่าจะเป็นชีววิทยา, มานุษยชีววิทยา และแพทยศาสตร์ ซึ่งมุ่งเน้นไปที่มนุษย์ มีความเกี่ยวข้องกับชีววิทยาของไพรเมตและสาขาอื่น ๆ อีกมาก
การวิจัยทางชีววิทยามนุษย์เกี่ยวข้องกับ- ความแปรผันทางพันธุกรรม (Genetic variation) ระหว่างประชากรมนุษย์ทั้งในอดีตและปัจจุบัน- ความแปรผันทางชีววิทยา (Biological variation) ที่สัมพันธ์กับสภาพอากาศและปัจจัยสิ่งแวดล้อมทางธรรมชาติอื่น ๆ- การประเมินความเสี่ยงของโรคติดต่อ และโรคไม่ติดต่อในประชากร- การเจริญเติบโตของมนุษย์- ชีวประชากรศาสตร์ (Biodemography)
เนื่องจากขอบเขตของวิชานี้ยังไม่แน่ชัด ชีววิทยามนุษย์แตกต่างจากการวิจัยทางการแพทย์ทั่วไปในแง่ที่เน้นไปยังมุมมองต่อสุขภาพในระดับประชากร และเป็นสากล และเน้นที่วิวัฒนาการของมนุษย์ การปรับตัว และพันธุศาสตร์ประชากรมากกว่าการวินิจฉัยเป็นรายบุคคล

**แหล่งข้อมูลอื่น**
  Human Biology Association-  Society for the Study of Human Biology Symposium Series-  Human Biology with graphics and animations
หมวดหมู่:ชีววิทยา
หมวดหมู่:มนุษย์
หมวดหมู่:แพทยศาสตร์
หมวดหมู่:มานุษยวิทยา
หมวดหมู่:ชาวศรีลังกา

ศรีลังกา
หมวดหมู่:ประเทศศรีลังกา
หมวดหมู่:บุคคลแบ่งตามเกาะ
หมวดหมู่:ชาวเอเชีย
หมวดหมู่:ชาวเอเชียใต้
แม่แบบ:จักรพรรดิตามราชวงศ์จีน

หมวดหมู่:แม่แบบราชวงศ์จีน
หมวดหมู่:กล่องนำทางประเทศจีน
หมวดหมู่:กล่องนำทางพระราชวงศ์และชนชั้นขุนนาง
รายพระนามจักรพรรดิราชวงศ์หมิง

ราชวงศ์หมิงปกครองประเทศจีนตั้งแต่ พ.ศ. 1911 จนถึง พ.ศ. 2187 (ค.ศ. 1368 - 1644) ปกครองเป็นระยะเวลา 276 ปี สืบทอดจากจักรพรรดิราชวงศ์หยวนซึ่งเป็นชาวมองโกล  - พระนามเดิม จักรพรรดิราชวงศ์ทรงอยู่ในราชสกุล จู(อักษรจีน: 朱; พินอิน: Zhū) - พระสมัญญานาม และ พระอารามนาม ส่วนมาก จักรพรรดิบางพระองค์ของจีนอาจมีพระนามเรียกขานเหมือนกันก็ได้ ดังนั้นเพื่อป้องกันการสับสน จึงให้มีชื่อราชวงศ์นำหน้า ตัวอย่างเช่น จักรพรรดิหงหวู่ มีพระนามเรียกขานว่า เกาหวงตี้- พระสมัญญานาม และ พระอารามนาม เป็นพระนามของจักรพรรดิจีนที่ถูกตั้งขึ้นมาหลังจากจักรพรรดิพระองค์นั้นๆ เสด็จสวรรคต- รัชศก คือ การเรียกชื่อยุคที่จักรพรรดิแต่ละพระองค์ครองราชย์

**รายพระนามจักรพรรดิราชวงศ์หมิง**

ม
หมวดหมู่:รายชื่อชาวจีน
แม่น้ำแซน

แม่น้ำแซน (Seine, sɛn) เป็นแม่น้ำสายหลักทางตะวันตกเฉียงเหนือของประเทศฝรั่งเศส ทั้งยังเป็นสถานที่ท่องเที่ยวในกรุงปารีสอีกด้วย แม่น้ำแซนเป็นแม่น้ำที่มีความยาว 777 กิโลเมตร เป็นแม่น้ำที่สำคัญในแอ่งปารีสในภาคเหนือของฝรั่งเศส มีต้นน้ำอยู่ที่คอมมูนซูร์สแซนซึ่งอยู่ห่างจากเมืองดีฌงในที่ราบสูงล็องก์ในภาคตะวันออกเฉียงเหนือของฝรั่งเศส ไปทางทิศตะวันตกเฉียงเหนือประมาณ 30 กิโลเมตร ไหลผ่านปารีสและไหลลงสู่ช่องแคบอังกฤษที่เลออาฟวร์ (และอ็องเฟลอร์ในตลิ่งฝั่งซ้าย) แม่น้ำแซนสามารถเดินเรือสมุทรเข้าไปในฝั่งได้ไกลที่สุดถึงเมืองรูอ็องเป็นระยะทาง 120 กิโลเมตรจากทะเล ความยาวของแม่น้ำแซนกว่า 60 เปอร์เซนต์จนถึงแคว้นบูร์กอญ มีการเดินเรือเชิงพาณิชย์ และตลอดเกือบทั้งความยาวของแม่น้ำมีไว้สำหรับการสันทนาการด้านการพายเรือ และยังมีเรือเดินระยะสั้นให้บริการล่องเรือเที่ยวชมตลิ่งของแม่น้ำแซนในปารีส โดยพาชมอนุสรณ์สถานสำคัญ ได้แก่ อาสนวิหารน็อทร์-ดามแห่งปารีส, หอไอเฟล, พิพิธภัณฑ์ลูฟวร์ และ พิพิธภัณฑ์ออร์แซ

**อ้างอิง**
ซแซน
หมวดหมู่:แหล่งมรดกโลกในประเทศฝรั่งเศส
ตูแพรดูว์บอเนอร์

"ตูแพรดูว์บอเนอร์" (Tout près du bonheur, "ความสุขเพียงเอื้อมมือ") คือเพลงจากการร้องคู่กันระหว่างเซลีน ดิออน กับมาร์ก ดูว์เพร วางจำหน่ายเมื่อวันที่ 11 เมษายน พ.ศ. 2549 ในรัฐเกแบ็ก ประเทศแคนาดา เป็นซิงเกิลที่ 4 ของมาร์ก จากอัลบั้ม Refaire le monde
"ตูแพรดูว์บอเนอร์" เป็นผลงานการประพันธ์ของเซลีน ดิออน, มาร์ก ดูว์เพร และในงานแต่งงานของ Anne-Marie Angelil เซลีนร้องเพลงนี้หลังพิธีแต่งงาน 
ระหว่างการบันทึกเสียงอิลบั้มแรกของเขาในปี พ.ศ. 2548 มาร์กขอเซลีนที่จะนำเพลงมาร้องแบบใหม่ เซลีนร่วมร้องเป็นเสียงประกอบในเพลง และ Tino Izzo อำนวยการสร้างเพลงนี้ ซึ่งเซลีนเคยร่วมงานกับเขามาแล้วในปี พ.ศ. 2536 ในเพลง "Plus haut que moi" (ร้องกับ Mario Pelchat)
มาร์กร่วมงานกับเซลีนในอดีต เช่น เปิดคอนเสิร์ตที่ออแล็งปียา ปารีส ใน พ.ศ. 2537 และร่วมร้องคู่กันในเดือนเมษายน พ.ศ. 2545 ในเพลง ซูเลอว็อง ซึ่งได้รับความนิยมอย่างมากรายการโทรทัศน์คาราโอเกะในเกแบ็ก 
มีการบันทึกเสียงเพลง "ตูแพรดูว์บอเนอร์" 2 แบบ แบบแรกสามารถพบได้ในอัลบั้มของ มาร์ก ดูว์เพร วางจำหน่ายเมื่อวันที่ 18 ตุลาคม พ.ศ. 2548 และแบบที่ 2 เป็นสไตล์ร็อก จำหน่ายในดิจิทัลดาวโลหด และออกในรูปแบบซิงเกิลสถานีวิทยุ ในเกแบ็ก แคนาดา ใน พ.ศ. 2549 ซึ่งเป็นการร้องสดของทั้งสอง ที่ Gala Artists ในเกแบ็ก เมื่อวันที่ 30 เมษายน พ.ศ. 2549 
มิวสิกวิดีโอ เคยมีแผนการถ่ายทำที่ทะเลทรายรัฐเนวาดา แต่เนื่องด้วยสภาพร่างกายของเซลีนในขณะนั้น ทำให้เปลี่ยนแผนการถ่ายทำที่โรงละครเดอะคอลอลสเซียม โรงแรมซีซ่าร์พาเลส ลาส เวกัส เมื่อวันที่ 8 พฤษภาคม พ.ศ. 2549 อำนวยการสร้างโดย Ivan Grbovic 
"ตูแพรดูว์บอเนอร์" อขึ้นอันดับสูงสุดในชาร์ตวิทยุเกแบ็ก ในเดือนมิถุนายน พ.ศ. 2549 นานกว่า 3 สัปดาห์ ซึ่งขณะนั้นเซลีนกำลังเฉลิมฉลองชีวิตการเป็นนักร้องของเธอกว่า 25 ปี  
ในวันที่ 23 ตุลาคม  พ.ศ. 2549 เซลีน และ มาร์ก ได้รับรางวัล SOCAN ในฐานะผู้ประพันธ์เพลง "ตูแพรดูว์บอเนอร์"
ในวันที่ 23 ธันวาคม พ.ศ. 2549 เซลีน และ มาร์ก แสดงเพลงของพวกเขาระว่างคอนเสิร์ต ที่โรงละคร Lionel-Groulx ใน Sainte-Thérèse เกแบ็ก ซึ่งเป็นส่วนหนึ่งของทัวร์คอนเสิร์ตของมาร์ก ดูว์เพร ที่เกแบ็ก ระหว่างวันที่ 29 กันยายน พ.ศ. 2549 -  14 เมษายน พ.ศ. 2550 
Marc ยังประพันธ์เพลง "องเซแอมเมอาโกส" ซึ่งอยู่ในอัลบั้ม แดล เมื่อปี พ.ศ. 2550 ของเซลีน ดิออน อำนวยการสร้างโดย Tino Izzo

**รูปแบบและรายชื่อเพลง**
ซิงเกิลวิทยุสองเพลง - (ประเทศแคนาดา) 
# "ตูแพรดูว์บอเนอร์" (ฉบับร็อก) – 3:45
# "ตูแพรดูว์บอเนอร์" (ฉบับในอัลบั้ม) – 3:59

**ชาร์ต**

**อ้างอิง**
  เซลีน ดิออน-เว็บไซต์อย่างเป็นทางการ-  เซลีน ดิออน- ประวัติชาร์ต date=2008-04-13 
หมวดหมู่:เพลงของเซลีน ดิออน
หมวดหมู่:เพลงของมาร์ก ดูว์เพร
หมวดหมู่:ซิงเกิลในปี พ.ศ. 2549
มานูแวล-ฟร็องส์

"มานูแวล-ฟร็องส์" (Ma Nouvelle-France,"ฝรั่งเศสใหม่ของฉัน") เป็นเพลงประกอบภาพยนตร์แคนาดา-ฝรั่งเศส โดยเซลีน ดิออน เผยแพร่ในวิทยุเมื่อวันที่ 1 พฤศจิกายน พ.ศ. 2547 ในแคนาดา  
"มานูแวล-ฟร็องส์" เป็นผลงานการประพันธ์ของลุก ปลามงดง ผู้ร่วมงานกับเซลีนตลอดมา และอำนวยการสร้างโดย Christopher Neil ("ทิงก์ทไวซ์," "แวดัสมายฮาร์ตบีตนาว"") และ Patrick Doyle เป็นผู้เรียบเรียงบทเพลง
ภาพยนตร์เชิงประวัติศาสตร์ "นูแวล-ฟร็องส์" เป็นเหตุการณ์เกิดขึ้นกลางคริสต์ศตวรรษที่ 18 ตอนฝรั่งเศสออกจาแคนาดา ภาพยนตร์เรื่องนี้เป็นผลงานการกำกับของ Jean Beaudin และ Gérard Depardieu 
จากการติดต่อโดยผู้อำนวยการสร้างเพลง Richard Goudreau 5 เดือนก่อนหน้านี้ สามีของเซลีน ดิออน เรอเน อ็องเฌลิล ก็เปิดไฟเขียวให้เซลีนร้องเพลงนี้เพราะเขาประทับใจในภาพยนตร์เรื่องนี้มาก โดยใช้ชื่อเพลงว่า  "มานูแวล-ฟร็องส์"
เซลีนบันทึกเสียงเพลงนี้ในวันที่ 3 ตุลาคม พ.ศ. 2547 ที่ลาส เวกัส ซึ่งเป็นเพลงประกอบภาพยนตร์เรื่อง "นูแวล-ฟร็องส์" และได้บรรจุลงในอัลบั้ม องเนอช็องช์ปา ในภายหลัง (3 ตุลาคม พ.ศ. 2548)
มิวสิกวิดีโออำนวยการสร้างโดย Jean Beaudin ซึ่งเป็นภาพที่เซลีนบันทึกเสียงในห้องบันทึกเสียง และภาพจากภาพยนตร์ 
"มานูแวล-ฟร็องส์" อันดับสูงสุดที่ 17 ชาร์ตควิเบกแอร์เพล

**รูปแบบและรายชื่อเพลง**
ซิงเกิลวิทยุ 1 เพลง (ประเทศแคนาดา) 
# "มานูแวล-ฟร็องส์" – 3:11

**ชาร์ต**

**อ้างอิง**
  เซลีน ดิออน - เว็บไซต์อย่างเป็นทางการ-  เซลีน ดิออน - ประวัติชาร์ต date=2008-04-13 
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2547
แม่แบบ:เหตุการณ์ปัจจุบัน/2551 มีนาคม 27

* โอเพนออฟฟิศดอตอ็อก ออกรุ่นล่าสุด 2.4 - อะโดบีเริ่มเปิดให้ใช้งานซอฟต์แวร์โฟโตชอปออนไลน์ฟรี ภายใต้ชื่อโฟโตชอปเอกซ์เพรสส์ (Photoshop Express) (ผู้จัดการ)
}
ตำบลเขาไม้แก้ว

ตำบลเขาไม้แก้ว สามารถหมายถึง- ตำบลเขาไม้แก้ว อำเภอบางละมุง จังหวัดชลบุรี- ตำบลเขาไม้แก้ว อำเภอสิเกา จังหวัดตรัง- ตำบลเขาไม้แก้ว อำเภอกบินทร์บุรี จังหวัดปราจีนบุรี
ซุยเป๋ง

ซุยเป๋ง (Cui Zhouping ; s=崔州平) เป็นตัวละครในวรรณกรรมจีนอิงประวัติศาสตร์เรื่องสามก๊ก ปราชญ์เต๋าอีกคนที่ปรากฏตัวในเรื่องสามก๊ก ซุยเป๋งเป็นศิษย์คนหนึ่งของสุมาเต็กโช คบหาสนิทสนมกับ ขงเบ้ง, ชีซี, โจ๊ะก๋งหงวน  และ เบงคงอุย  เป็น 1 ใน 2 คนที่เชื่อว่าที่ขงเบ้งกล่าวเทียบตัวเองเหมือนขวันต๋งและงักเย ปราชญ์ในยุคชุนชิวเป็นคำกล่าวที่ไม่เกินจริง (อีกหนึ่งคนที่เชื่ออย่างนั้น คือ ชีซี)
เมื่อเล่าปี่ไปหาขงเบ้งครั้งแรก เมื่อไม่เจอตัว ระหว่างกลับไปเจอกับ ซุยเป๋งที่กำลังเดินผ่านมา เห็นท่าทางเหมือนผู้มีความรู้ ไม่เหมือนคนทั่วไป จึงลงจากม้าไปคารวะ เมื่อรู้ว่าคือ ซุยเป๋ง เพื่อนของขงเบ้งที่สุมาเต็กโชเคยกล่าวถึง  จึงชวนเสวนาด้วย เมื่อได้เสวนากันแล้ว เล่าปี่เล่าถึงปณิธานของตนที่จะกอบกู้บ้านเมือง ซุยเป๋งเมื่อได้ทราบแล้ว กล่าวชื่นชมปณิธานของเล่าปี่ แต่ก็กล่าวว่า สิ่งที่เล่าปี่พยายามจะทำนั้นคือการฝืนชะตาฟ้า  ราชวงศ์แม้จะฟื้นฟูขึ้นมาแต่ก็ไม่วายต้องล่มสลายอีก  การฝืนชะตาฟ้าแม้จะพยายามแค่ไหนก็ไม่สำเร็จ เล่าปี่ได้ฟังคำของซุยเป๋งก็เข้าใจอยู่ แต่ก็ยังยืนกรานความตั้งใจของตน และถามซุยเป๋งว่าจะไปที่ไหน ซุยเป๋งตอบว่ากำลังจะไปหาขงเบ้ง เล่าปี่ก็ตอบว่า ตนไปหาขงเบ้งแล้วแต่ไม่อยู่ จึงขอชวนท่านไปอยู่กับข้าพเจ้าที่เมืองซินเอี๋ยก่อน แล้วค่อยมาหาขงเบ้งด้วยกัน แต่ซุยเป๋งกล่าวว่า ตนเป็นเพียงคนป่าคนดอย ไม่ขอยุ่งเกี่ยวกับเรื่องบ้านเมืองดีกว่า ว่าแล้วก็ขอตัวจากไป
ต่อมา เมื่อเล่าปี่ไปหาขงเบ้งครั้งที่ 2 ขณะที่หิมะกำลังตกหนัก เล่าปี่ทราบจากจูกัดจิ๋น น้องชายของขงเบ้งว่า พี่ชายตนไม่อยู่ เพราะออกไปเที่ยวกับซุยเป๋ง ซึ่งบางครั้งก็ไปเล่นหมากรุกกันในถ้ำ ล่องเรือตกปลาด้วยกัน หรือไปเยี่ยมเยือนนักปราชญ์ตามภูเขาต่าง ๆ
จากคำกล่าวเสมือนรู้อนาคตของซุยเป๋งนี้  ทำให้มีนักอ่านสามก๊กชาวไทยหลายคน วิเคราะห์กันว่า แท้จริงแล้ว บุคคลที่ฉลาดที่สุดในนิยายเรื่องนี้ คือ ซุยเป๋ง ไม่ใช่ขงเบ้ง เพราะเป็นผู้อ่านสถานการณ์ได้อย่างแตกฉาน ซึ่งต่อมาทุกอย่างก็เป็นจริงดังที่ซุยเป๋งกล่าวทุกประการ คือ ขงเบ้งแม้จะใช้สติปัญญาของตนช่วยเหลือเล่าปี่และเล่าเสี้ยนอย่างเต็มที่ แต่หลังจากตัวตายไปแล้ว ราชวงศ์ฮั่นก็ถึงกาลล่มสลายอยู่ดี เพราะความอ่อนแอ ไม่เอาไหนของเล่าเสี้ยน ตัวขงเบ้งเองก็ต้องรากเลือดตายในสนามรบด้วยวัยเพียง 52 ปี  และมีผู้ตายในสงครามโดยแผนของขงเบ้งมากถึง 2 ล้านคน แต่ก็ยืดอายุราชวงศ์ฮั่นออกไปได้แค่ 40 ปี เท่านั้น

**อ้างอิง**
  สามก๊ก: สุดยอดแหล่งรวมกลยุทธ์การดำรงชีวิตและการทำงาน  date=2008-05-24 
ซุยเป๋ง
หมวดหมู่:บุคคลที่ยังไม่ทราบปีที่เกิด
ฟันเทียม

ภาพฟันเทียมทั้งปาก
ฟันเทียม คือ สิ่งประดิษฐ์ที่ทำขึ้นเพื่อใช้ทดแทนฟันธรรมชาติที่สูญเสียไป ฟันเทียมอาจทำจากพลาสติก เซรามิก หรือโลหะก็ได้ 
ฟันเทียมแบ่งออกได้เป็น 2 ประเภท คือ
# ฟันเทียมถอดได้
# ฟันเทียมติดแน่น
หมวดหมู่:ทันตแพทยศาสตร์
การแปลงฟูรีเยช่วงเวลาสั้น

การแปลงฟูรีเยช่วงเวลาสั้น หรือ การแปลงฟูรีเยช่วงสั้น (short-time Fourier transform: STFT) เป็นการแปลงที่มีความสัมพันธ์กับการแปลงฟูรีเย ใช้ในการหาความถี่ และ เฟส ของช่วงใดช่วงหนึ่งของสัญญาณที่มีการเปลี่ยนแปลงไปตามเวลา

**STFT**

**STFT เวลาต่อเนื่อง**
ในการแปลงแบบเวลาต่อเนื่อง ฟังก์ชันที่จะทำการแปลงจะถูกคูณด้วยฟังก์ชันหน้าต่าง หรือ วินโดว์ฟังก์ชัน ซึ่งเป็นฟังก์ชันที่มีค่าไม่เป็นศูนย์ในช่วงเวลาสั้น ๆ เท่านั้น ผลการแปลงฟูรีเย (1 มิติ) ของผลคูณนี้ ซึ่งเสมือนการเลื่อนหน้าต่างไปตามแกนเวลา จะได้ผลลัพธ์เป็นสัญญาณ 2 มิติ แสดงในรูปคณิตศาสตร์ดังต่อไปนี้ :
 
โดยที่ w(t) เป็นฟังก์ชันหน้าต่าง ซึ่งโดยทั่วไปนิยมใช้ หน้าต่างฮานน์ หรือ ฟังก์ชันเกาส์ ซึ่งมีจุดกึ่งกลางที่จุดศูนย์ และ x(t) เป็นฟังก์ชันที่จะทำการแปลง X(τ,ω) เป็นผลการแปลงของ x(t)w(t-τ) แสดงให้เห็นถึง ขนาด และ เฟส ของสัญญาณ ที่เวลาและความถี่ต่าง ๆ มักมีการทำการเชื่อมต่อเฟส หรือ ที่เรียกว่าการ คลี่เฟส (phase unwrapping) ตามแกนเวลา τ และ แกนความถี่ ω เพื่อให้การความต่อเนื่องของเฟส ค่าเวลา τ
โดยปกติจะถือเป็นเวลาที่ช้าเมื่อเทียบกับเวลา t จึงมักจะใช้หน่วยความละเอียดที่ต่ำกว่า

**STFT เวลาไม่ต่อเนื่อง**
ในกรณีเวลาไม่ต่อเนื่องนี้ ข้อมูลที่จะทำการแปลงจะถูกแบ่งออกเป็นช่วงหรือกลุ่ม เรียกว่า เฟรม (ซึ่งโดยทั่วไปมักจะมีช่วงที่เหลื่อมทับซ้อนกัน) แต่ละกลุ่มนี้จะถูกทำการแปลง และเก็บบันทึกไว้ในรูปของเมทริกซ์ ของจำนวนเชิงซ้อน ซึ่งแสดงค่าขนาด และ เฟส ของแต่ละจุดของเวลา และ ความถี่ การแปลงมีรูปทางคณิตศาสตร์ดังต่อไปนี้:
 
โดย xn คือ สัญญาณ และ wn คือฟังก์ชันหน้าต่าง ค่าเวลา m มีค่าไม่ต่อเนื่อง ค่าความถี่ ω มีค่าต่อเนื่อง แต่เนื่องจากในทางปฏิบัติการแปลง STFT นี้กระทำด้วยคอมพิวเตอร์ โดยใช้การแปลงฟูรีเยอย่างเร็ว (FFT-Fast Fourier Transform) ซึ่งค่าตัวแปรทั้งสองนั้นเป็นค่าดิจิทัล คือ ไม่ต่อเนื่อง และ ถูกควอนไตซ์ ค่าเวลาไม่ต่อเนื่อง "m" โดยปกติดจะถือเป็นเวลาที่ช้า เมื่อเทียบกับค่าเวลา "n" ดังนั้นจึงแสดงด้วยความละเอียดที่ต่ำกว่า
ค่าขนาดกำลังสอง ของ STFT ให้ฟังก์ชันเรียกว่า สเปกโตแกรม (spectrogram) :
 

**แหล่งข้อมูลอื่น**
  DiscreteTFDs -- software for computing the short-time Fourier transform and other time-frequency distributions-  Singular Spectral Analysis - MultiTaper Method Toolkit date=2014-01-16  - a free software program to analyze short, noisy time series.
หมวดหมู่:การประมวลผลสัญญาณ
หมวดหมู่:การแปลง
ศูนย์แพทยศาสตรศึกษาชั้นคลินิกในประเทศไทย

ศูนย์แพทยศาสตรศึกษาชั้นคลินิก คือ ศูนย์จัดการเรียนการสอนตามหลักสูตรแพทยศาสตรบัณฑิต ในระดับชั้นคลินิก (ปีที่4-6) จัดตั้งอยู่ภายในโรงพยาบาลต่าง ๆ โดยร่วมมือกับคณะแพทยศาสตร์ต่าง ๆ ในการร่วมผลิตบัณฑิตแพทย์

**ประวัติ**
ศูนย์แพทยศาสตรศึกษาชั้นคลินิก เป็นศูนย์จัดการเรียนการสอนตามหลักสูตรแพทยศาสตรบัณฑิต ในระดับชั้นคลินิก (ปีที่4-6) จัดตั้งอยู่ภายในโรงพยาบาลต่าง ๆ โดยร่วมมือกับคณะแพทยศาสตร์ต่าง ๆ ในการร่วมผลิตบัณฑิตแพทย์ 
สำหรับการจัดการเรียนการสอนนั้น ในระดับชั้นปรีคลินิก (ชั้นปี 1 - 3) จะทำการเรียนการสอนที่คณะแพทยศาสตร์ต่าง ๆ ส่วนในระดับชั้นคลินิก (ชั้นปี 4 - 6) จะอาศัย โรงพยาบาลในสังกัดกระทรวงสาธารณสุข, สภากาชาดไทย, กรมการแพทย์, กรุงเทพมหานคร, กองทัพอากาศ และกองทัพเรือ ที่เข้าร่วมเป็นสถาบันสมทบในการเรียนและฝึกปฏิบัติงานของนิสิตนักศึกษาแพทย์  ดังนั้นจึงให้มีการจัดตั้งศูนย์แพทยศาสตรศึกษาชั้นคลินิกขึ้นในโรงพยาบาลต่าง ๆ ที่เข้าร่วมเป็นสถาบันสมทบในการร่วมผลิตแพทย์เพื่อบริหารและจัดการเรียนการสอนนิสิตนักศึกษาแพทย์ในโรงพยาบาลต่าง ๆ อย่างมีประสิทธิภาพ โดยให้เป็นหน่วยงานหนึ่งของโรงพยาบาลนั้น ๆ

**ศูนย์แพทยศาสตรศึกษาชั้นคลินิกในประเทศไทย**
ศูนย์แพทยศาสตรศึกษาชั้นคลินิกในประเทศไทย มีดังต่อไปนี้

**อ้างอิง**

**แหล่งข้อมูลอื่น**
  สำนักงานบริหารโครงการร่วมผลิตแพทย์เพิ่มเพื่อชาวชนบท

หมวดหมู่:คณะแพทยศาสตร์ในประเทศไทย
หมวดหมู่:กระทรวงสาธารณสุข
ตามก๊ก-บิ๊กด่ง

นักท่องเที่ยวล่องเรือเข้าถ้ำที่ตามก๊ก-บิ๊กด่ง
ตามก๊ก-บิ๊กด่ง (Tam Cốc-Bích Động) เป็นสถานที่ท่องเที่ยวทางธรรมชาติแห่งหนึ่งอยู่ในจังหวัดนิญบิ่ญ ประเทศเวียดนาม ห่างจากตัวเมืองประมาณ  9 กิโลเมตร โดยชื่อ "ตามก๊ก" แปลว่า สามถ้ำ เพราะสถานที่แห่งนี้มีภูเขาหินปูนขนาดใหญ่อยู่รายรอบ และมีแม่น้ำงอด็องไหลผ่านและกัดเซาะ เกิดเป็นถ้ำหินปูน นักท่องเที่ยวที่มาที่นี่จะลงเรือเพื่อล่องชมธรรมชาติและ ลอดใต้ถ้าทั้งสาม 

**แหล่งข้อมูลอื่น**
  ภาพการท่องเที่ยว ตามก๊ก-บิ๊กด่ง
หมวดหมู่:จังหวัดนิญบิ่ญ
ลัว เสฺว่เจฺวียน

ลัว เสฺว่เจฺวียน (p = Luō Xuějuān) เป็นนักกีฬาว่ายน้ำชาวจีน ซึ่งได้เหรียญทองจากการแข่งขันโอลิมปิก 2004 ที่เอเธนส์ และกำหนดให้ชาวจีนคนแรกที่วิ่งถือคบเพลิงโอลิมปิก 2008 ปักกิ่ง 
ลัว เสฺว่เจฺวียน เกิดเมื่อ 26 มกราคม พ.ศ. 2527 ที่หางโจว มณฑลเจ้อเจียง เริ่มเล่นกีฬาว่ายน้ำตั้งแต่ พ.ศ. 2534 โดยพ่อแม่เธอเป็นคนส่งเสริมเนื่องจากเป็นคนผอมและไม่แข็งแรง 

**อ้างอิง**
หมวดหมู่:นักว่ายน้ำชาวจีน
หมวดหมู่:บุคคลจากหางโจว
สัณหชัย ผลชีวิน

นายสัณหชัย ผลชีวิน หรือที่รู้จักกันดีในชื่อ ช้าง พีอาร์  มีชื่อเล่นว่า ช้าง เป็นหลานชายของ "โค้ชหรั่ง" ชาญวิทย์ ผลชีวิน อดีตหัวหน้าโค้ชฟุตบอลทีมชาติไทยและสมาชิกวุฒิสภา จบการศึกษาจากคณะวารสารศาสตร์และสื่อสารมวลชน มหาวิทยาลัยธรรมศาสตร์ ปัจจุบันทำงานเป็นผู้สื่อข่าว และคอลัมนิสต์ของบริษัท สยามสปอร์ต ซินดิเคท จำกัด (มหาชน) โดยเป็นสื่อมวลชนในสายมวย โดยเฉพาะมวยสากล  มีผลงานในหนังสือพิมพ์สยามกีฬารายวันและมวยสยามรายวัน และเป็นเจ้าของคอลัมน์ "มวยโลกแฟนคลับ" ในนิตยสารมวยโลก มาตั้งแต่ต้นปี พ.ศ. 2539
ปัจจุบัน ยังทำหน้าที่เป็นผู้บรรยายการชกมวยสากลอาชีพทางโทรทัศน์หลายช่อง โดยมีจุดเด่นคือการเน้นรายละเอียดและข้อมูลการชกในแต่ครั้ง ชีวิตส่วนตัวนอกจากชื่นชอบมวยสากลแล้ว ยังชอบฟุตบอล โดยมีทีมที่ชอบคือ ท็อตแน่ม ฮอตสเปอร์ และเคยเข้าแข่งขันในรายการแฟนพันธุ์แท้ ตอน มวยโลก ในปี พ.ศ. 2546 ด้วย แต่ตกรอบ 2

**อ้างอิง**
หมวดหมู่:สื่อมวลชน
หมวดหมู่:คอลัมนิสต์
หมวดหมู่:ผู้พากย์กีฬาชาวไทย
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
สงครามสืบราชบัลลังก์

สงครามสืบราชบัลลังก์ หรือ  สงครามสืบราชสมบัติ (ภาษาอังกฤษ: War of Succession) คือสงครามที่เกิดจากความขัดแย้งเมื่อมึผู้มีสิทธิในการขึ้นครองบัลลังก์มีมากกว่าหนึ่งคน  ผู้มีสิทธิแต่ละคนก็จะมีกำลังหนุนและบางครั้งก็จะมีพันธมิตรจากต่างประเทศเข้าหนุนเพื่ออ้างอิงในสิทธิในการครองบัลลังก์  สงครามสืบราชบัลลังก์เป็นวลีที่มักจะใช้เรียกสงครามที่เกิดขึ้นในยุโรปหลายสงครามในคริสต์ศตวรรษที่ 18 และไม่จำเป็นจะต้องเป็นสงครามกลางเมืองเท่านั้นเช่นสงครามสืบราชบัลลังก์ออสเตรียซึ่งกลายมาเป็นสงครามระหว่างมหาอำนาจในทวีปยุโรปในคริสต์ศตวรรษที่ 18 สงครามสืบราชบัลลังก์ที่เป็นที่รู้จักกันก็ได้แก่:

**สงคราม**
 สงครามสืบราชบัลลังก์ฟลานเดอร์ส-แฮนอลท์ (War of the Succession of Flanders and Hainault) , กลางคริสต์ศตวรรษที่ 13- สงครามสืบราชบัลลังก์บริตานี (Breton War of Succession) , ค.ศ. 1341-1364 - สงครามสืบราชบัลลังก์คาสตีล (War of the Castilian Succession) , ค.ศ. 1475-1479 - สงครามสืบราชบัลลังก์แลนด์ชุท (Landshut War of Succession) , ค.ศ. 1503-1505 - สงครามสืบราชบัลลังก์สเปน (War of the Spanish Succession) , ค.ศ. 1701-1713- สงครามสืบราชบัลลังก์ออสเตรีย (War of the Austrian Succession) , ค.ศ. 1740-1748- สงครามสืบราชบัลลังก์โปแลนด์ (War of the Polish Succession) , ค.ศ. 1733-1738- สงครามสืบราชบัลลังก์บาวาเรีย (War of the Bavarian Succession) , ค.ศ. 1778-1779
บางครั้งก็อาจจะรวม: - สงครามสืบราชบัลลังก์อังกฤษ (War of the English Succession) , ค.ศ. 1688-1697 ซึ่งมักเป็นที่รู้จักในนาม สงครามมหาพันธมิตร (War of the Grand Alliance) หรือ สงครามพันธมิตรอ็อกสเบิร์ก (War of the League of Augsburg)- เมื่ออเล็กซานเดอร์มหาราชสิ้นพระชนม์ก็เกิดสงครามสืบราชบัลลังก์  - สงครามสืบราชบัลลังก์ไดอะโดคิ (Diadochi)

**เกม**
 BattleTech สงครามสืบราชบัลลังก์ ค.ศ. 2784-3030- เกมสืบราชบัลลังก์ (The Succession Wars) เกิดขึ้นในจักรวาล Battle
ลำดับดีเอ็นเอ

ข้อมูลพิมพ์จากอิเล็กโทรฟีโรแกรม (Electropherogram) จากเครื่องลำดับดีเอ็นเออัตโนมัติ แสดงส่วนของลำดับดีเอ็นเอ
ลำดับดีเอ็นเอ หรือ ลำดับพันธุกรรม (DNA sequence or genetic sequence) เป็นชุดของอักษรที่แทนโครงสร้างปฐมภูมิ (primary structure) ของโมเลกุลหรือสายดีเอ็นเอซึ่งมีความสามารถที่จะขนส่งข้อมูลทางพันธุกรรม
อักษรที่ใช้ในลำดับดีเอ็นเอได้แก่ A, C, G, และ T ซึ่งแทนหน่วยย่อยนิวคลีโอไทด์ (nucleotide) ของสายดีเอ็นเอได้แก่เบสอะดีนีน (adenine) , ไซโตซีน (cytosine) , กัวนีน (guanine) และ ไทมีน (thymine) ตามลำดับซึ่งต่อกันด้วยพันธะโคเวเลนท์กับแกนหลักฟอสเฟต (phospho-backbone) โดยทั่วไปแล้วลำดับจะถูกพิมพ์ชิดกับอักษรตัวต่อไปโดยไม่มีช่องวรรคจากด้าน 5' ไป 3' จากซ้ายไปขวา เช่นในลำดับ AAAGTCTGAC ชุดของนิวคลีโอไทด์ที่มีลำดับเบสมากกว่า 4 ตัวจะเรียกว่า ลำดับดีเอ็นเอ 
การทำงานทางชีวภาพของลำดับดีเอ็นเอจะขึ้นกับข้อมูลที่อยู่ในลำดับดีเอ็นเอ ลำดับนี้อาจ sense (มีนัย) หรือ anti-sense (ไม่มีนัย) หรืออาจเป็นส่วนที่ถอดรหัสพันธุกรรม (coding) หรือไม่ถอดเป็นรหัสพันธุกรรม (noncoding) ลำดับดีเอ็นเอนั้นอาจบรรจุข้อมูล ดีเอ็นเอขยะ (junk DNA)
ลำดับดีเอ็นเออาจถอดมาได้จากวัตถุดิบทางชีวภาพผ่านกระบวนการที่เรียกว่า การลำดับดีเอ็นเอ (DNA sequencing)
ในบางครั้ง อาจมีอักษรอื่นๆ นอกเหนือจาก A, T, C, และ G ปรากฏในลำดับดีเอ็นเอ ซึ่งแสดงถึงความกำกวม (ambiguity) ในโมเลกุลดีเอ็นเอตัวอย่างทั้งหมดอาจมีนิวคลีโอไทด์มากกว่า 1 ชนิดที่อยู่ในตำแหน่งนั้น ระบบการเรียกชื่อสารเคมีของ IUPACได้กำหนดกฎมาเป็นดังนี้
A = adenine           
C = cytosine            
G = guanine             
T = thymine           
R = G A (purine)        
Y = T C (pyrimidine)    
K = G T (keto)    
M = A C (amino)
S = G C (strong bonds)
W = A T (weak bonds)
B = G T C (all but A)
D = G A T (all but C)
H = A C T (all but G)
V = G C A (all but T)
N = A G C T (any)

**ดูเพิ่ม**
 ดีเอ็นเอ

**แหล่งข้อมูลอื่น**
  A bibliograph on features, patterns, correlations in DNA and protein texts date=2008-05-09 
หมวดหมู่:ดีเอ็นเอ
จีโนมิกส์

จีโนมิกส์ (Genomics) เป็นการศึกษาจีโนม (genome) ทั้งหมดของสิ่งมีชีวิต สาขาวิชานี้เกี่ยวข้องกับความพยายามจะค้นหาลำดับดีเอ็นเอ (DNA sequence) ทั้งหมดของสิ่งมีชีวิตและการทำแผนที่พันธุศาสตร์ (genetic mapping) สาขาวิชานี้ยังรวมถึงการศึกษาปรากฏการณ์ภายในจีโนม (intragenomic phenomena) เช่น อภิชาตพันธุ์ (heterosis) , การกดการหลั่ง (epistasis) , การที่ยีนเพียงโลกัสเดียวควบคุมลักษณะหลายลักษณะ (pleiotropy) และปฏิสัมพันธ์อื่นๆ ระหว่างโลคัสและอัลลีลภายในจีโนม 
ในทางกลับกัน การศึกษาหน้าที่การทำงานและบทบาทของยีนเดี่ยวหนึ่งยีน ซึ่งเป็นการวิจัยทางชีววิทยาและทางการแพทย์ในปัจจุบันที่ทำกันโดยทั่วไปในทุกวันนี้ และการมุ่งเน้นไปเฉพาะด้านอณูชีววิทยา (molecular biology) ไม่ใช่ความหมายของจีโนมิกส์ แต่จีโนมิกส์มีจุดประสงค์เพื่อวิเคราะห์ข้อมูลทางพันธุศาสตร์ วิถี และหน้าที่เพื่อจะทำความเข้าใจผล ตำแหน่ง และการตอบสนองต่อเครือข่ายในจีโนมทั้งหมด
หมวดหมู่:พันธุศาสตร์
หมวดหมู่:จีโนมิกส์
หมวดหมู่:ศูนย์แพทยศาสตรศึกษาชั้นคลินิก

หมวดหมู่:คณะแพทยศาสตร์ในประเทศไทย
หมวดหมู่:สถาบันอุดมศึกษาในประเทศไทย
จอร์ดิน สปากส์

จอร์ดิน สปากส์ (Jordin Sparks เกิด 22 ธันวาคม ค.ศ. 1989) เป็นนักร้องแนวป็อปชาวอเมริกัน และเป็นผู้ชนะเลิศจากการประกวดอเมริกันไอดอล ประจำฤดูกาลที่ 6 (2007) ขณะอายุ 17 ปี นับเป็นผู้ชนะที่มีอายุน้อยที่สุดในประวัติศาสตร์ของรายการ
ในการออดิชัน ในรายการอเมริกันไอดอล เธอใช้เพลง "บีคอสยูเลิฟด์มี" ของเซลิน ดิออนในการแข่งรอบแรก  และในที่สุดเธอก็คว้ารางวัลชนะเลิศด้วยเพลง "ไฟเตอร์" ของคริสติน่า อากีเลร่า เมื่อวันที่ 23 พฤษภาคม 2007
จนกระทั่งเธอได้เซ็นสัญญากับค่ายเพลง 19 เรคอร์ดิงส์/ไจฟ์เรเคิดส์ และหลังจากเซ็นสัญญาได้เพียง 10 วัน จอร์ดิ้นก็มีซิงเกิลแรก "แทตทู" ซึ่งโปรดิวซ์โดยสตาร์เกต เพลงนี้สามารถขึ้นชาร์ทซิงเกิลในอเมริกาได้ที่อันดับ 8 และหลังจากนั้น อัลบั้มของเธอ จอร์ดิน สปากส์ ออกวางขายในอเมริกาตั้งแต่ปลายเดือนพฤศจิกายน ค.ศ. 2007 และสามารถเข้าอันดับอัลบั้มขายดีได้สูงที่อันดับที่ 10 ในสัปดาห์แรกที่ออกวางขาย

**อ้างอิง**
หมวดหมู่:นักร้องอเมริกัน
หมวดหมู่:นักร้องเด็กชาวอเมริกัน
หมวดหมู่:บุคคลจากฟีนิกซ์
โชคดีติ่มซำ

โชคดีติ่มซำ เป็นร้านอาหารประเภทติ่มซำ อย่าง ขนมจีบ ฮะเก๋า ซาลาเปา เปาะเปี๊ยะทอด หรือก๋วยเตี๋ยวหลอด ก่อตั้งโดย ธีรภพ ศิรประภาธรรมเปิดสาขาแรกที่ สาขาบรรทัดทอง (จุฬา ซอย 12) ในปี 2543 และหลังจากนั้นได้รับการตอบรับเป็นอย่างดี ไม่ว่าจากทั้งลูกค้าชาวจีน กลุ่มครอบครัว วัยรุ่น นักศึกษา และคนทำงาน อีกทั้งได้หาลู่ทางขยายสาขาซึ่งในขณะนั้นภาครัฐโดยกรมพัฒนาธุรกิจการค้า กระทรวงพาณิชย์ได้สนับสนุนผู้ประกอบการให้ขยายธุรกิจด้วยระบบแฟรนไชส์
จากนั้นก็ได้ขยายสาขา ในปี 2549 มี 17 สาขา เป็นสาขาที่ดำเนินการเอง 8 สาขาและสาขาแฟรนไชส์ 9 สาขา และมีสาขาที่เปิดตลอด 24 ชั่วโมงอยู่ 2 สาขาคือ ในสาขาบรรทัดทอง และสาขาสีลม
ในปี 2558 คุณธีรภพ ศิรประภาธรรม ได้ ส่งต่อธุรกิจ โชคดีติ่มซำ ให้กับ ดร. จิรศักดิ์ จิยะจันทน์ เพื่อที่จะไปทำ Farmstay Uncle Tom's Cabin (กระท่อมน้อยของลุงทอม), ร้านพิซซ่าอิตาเลียน Uncle Tom's Pizzeria (พิซซ่าเตาถ่านของลุงทอม) และ ร้านผัดไทยโบราณเมืองเพชร ที่เขาค้อ

**อ้างอิง**
  date=2012-04-05  ประวัติของโชคดีติ่มซำ-  ‘โชคดีติ่มซำ’ มุ่งเปิด 24 ชม.หวังหนีคู่แข่ง บุกสู้ด้วยรสชาติ date=2005-12-14  โดย ผู้จัดการออนไลน์ 23 กันยายน 2548 07:34 น. 

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:ธุรกิจอาหาร
หมวดหมู่:ภัตตาคารในประเทศไทย